system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Elena Cârstea.
assistant
Elena Cârstea (n. 26 februarie 1962, Agnita, județul Sibiu) este o solistă de muzică ușoară/pop, compozitoare și textieră. Este recunoscuta pe plan international pentru piesa ,,Nu sunt perfecta".

A absolvit în anul 1981 liceul de artă din Sibiu și încă de la 16 ani și-a format primul grup alături de Ioan Gyuri Pascu. Formația celor doi s-a numit Trandafirii negri. A cântat de mic copil alături de sora sa în formații muzicale școlare.

Apariții și activitate muzicală 
Colaborează cu grupul Star 2000 a lui Petre Geambașu pentru un turneu în Emiratele Arabe Unite. În perioada 1982-1986 este solista formațiilor Cornel Verban și Alexandru Wilmany.

Din 1990 a efectuat turnee în SUA, Germania, Canada, Regatul Unit. În 1996 semnează albumul de versuri Poezele pentru Vipi, ilustrat de Ștefan Popa-Popas. Din 1994 este director artistic la complexul artistic Vox Maris.

În 1999 înființează și este președinte de onoare al Sindicatului Interpreților și Compozitorilor Liberi Profesioniști.

În luna iulie 2009 a fost diagnosticată de medici cu anevrism cerebral. Operația a decurs cu succes. În 2013, după refacerea în urma intervenției chirurgicale,  s-a hotărât să participe la Eurovision în cadrul selecției naționale. Piesa cu care a concurat, intitulată „Spinning”, a fost scrisă de ea însăși, iar muzica de Cristian Faur.

Premii 
1983: Obține premiul publicului la festivalul Melodii 83 cu piesa „Ochii tăi”
1995: Llocul I la festivalul de la Izmir, Turcia
1996, Radio Contact o desemnează cea mai bună interpretă a anului din partea Radio Contact
1998: Locul I la Coven, Irlanda
1998: Premiul al III-lea în Egipt cu piesa „Every time u walk away”        
1999: Locul I pentru piesa „Gelozie”, la Vilnius, Lituania și locul al II-lea pentru piesa „Noi”
2000: Premiul I pentru piesa „Let's change the world”, compoziție proprie
2000: Premiul emisiunii Duminica în familie de la Antena 1
2006: Premiul Televiziunii Române

Președintele României Ion Iliescu i-a conferit artistei Elena Cârstea la 10 decembrie 2004 Ordinul Meritul Cultural în grad de Cavaler, Categoria B - "Muzică", „pentru contribuțiile deosebite în activitatea artistică și culturală din țara noastră, pentru promovarea civilizației și istoriei românești”.

Discografie 
1989 - „Ochii tăi”
1990 - „Someday”
1993 - „Colinde” (cu Ștefan Iordache)
1993 - „Baladă pentru Sanda”
1994 - „O iubire imposibilă”
1996 - „5 anotimpuri”
1998 - „Nu sunt perfectă”
2000 - „Colinde americane”

Note

Bibliografie 
Alternative pop-dance, Daniela Caraman-Fotea, Titus Andrei, 2003, Humanitas Educational, colecția „Ecran-magazin”, revista Salut

Legături externe 
 Elena Carstea: As vrea si eu sa fiu mireasa, ca orice femeie din lume, 6 noiembrie 2009, Alice Nastase, Revista Tango

Cântărețe române
Nașteri în 1962
Muzicieni români
Oameni din județul Sibiu